Република Србија

Аутономна Покрајина Војводина

Град Сомбор

Градска управа

Одељење за скупштинске и извршне послове

Број: 6-1-26/2018

Дана:11.12.2018.

Сомбор

**ЗАКАЗАНА 30. СЕДНИЦА СКУПШТИНЕ ГРАДА СОМБОРА ЗА ПОНЕДЕЉАК 17. ДЕЦЕМБАР**

Председник Скупштине града Сомбора прим. др Зоран Парчетић сазвао је 30. седницу Скупштине града Сомбора за 17. 12. 2018. године (понедељак), са почетком у 9,00 часова.

Седница ће се одржати у Великој сали зграде Жупаније у Сомбору, Трг цара Уроша бр. 1.

Одборници ће размотрити и одлучивати о 22 питања из делокруга рада Скупштине, и то:

предлог одлуке о буџету за 2019. годину, предлог одлуке о накнадама за услуге које Градска управа врши другим лицима, као и о градским административним таксама и локалним комуналним таксама на територији града Сомбора. За дневни ред седнице предложени су и програми пословања јавних комуналних предузећа Енергана, Водоканал, Чистоћа, Зеленило, Простор и Паркинг сервис, као и програми јавних установа у области друштвених делатности.

Одборници ће размотрити и одлучити о имовинско правним предметима и осталим питањима из делокруга рада Скупштине града.

Сазив за 30. седницу Скупштине је доступан овде.

Послови информисања и односа са јавношћу